SÉANCE DU 11 JUILLET 1856. 387 
pays de par deçà, selon la coustume et usance que y est desia drez longtemps, 
noz subiectz , de quelle qualité ylz soient , voires serviteurs et servantes , 
s’habillent de drap de soye, l'uny plus que l’autre , dont,pour ne s’engendrer 
par deçà l’estoffe de lad. soye, résulte ung sy grand et indicible dommaige, 
que plus de six millions de florins sont emportez, chaque année, à ceste 
cause, hors nosd. pays, ou en provinces estrangéres, ou s’engendre lad. soye , 
oultre la soye crue et soye taincte, que Von y apporte d’Ytalye, pour estre 
mise en œuvre par deçà. Laquelle somme de deniers demeureroit par deçà, à 
nostre grande comoditéetde noz subiectz, en cas qu’yl y fut introduit l’art 
de faire et filer lad. soye, comme puis naguaires se pratique en France. Et 
attendu que l’on ne peult, ycy ny ailleurs, introduire lad. science et art 
de faire la soye, sans, préallablement, avoir à souffisance, des arbres 
meuriers , dont doibvent estre nourris les vers' quy filent lad. soye, led. sup¬ 
pliant ayant esté, puis naguaires, en divers pays, et recongnu en quelz 
quartiers se pourroient recouvrer à bastaux les planchons de meuriers 
blancqz, ensamble la façon et le temps propice de les faire apporter et 
eslever par deçà, comme yl en a desia apporté et eslevé une notable quan¬ 
tité, avecq bien grande paine, à ses très-grandz despens. A ceste cause, 
led. suppliant s’offre d’aller quérir, ou faire quérir le nombre de quattre 
cent mille planchons de meuriers blancs, dont les tiges avecq leurs ra- 
chines, auront la longueur d’une aulne, ou de trois quarts d’aulne, et les 
faire planter en aulcunes des principal les provinces de par deçà, en de- 
dens ung an, aprez la datte de l’octroy, ou six mois plus tard. Mesmes, 
de les faire sarcler, fienter, esmonder et estester, le tout à son temps, sy 
souventefois qu’yl sera besoing, et, finablement, les faire eslever et cul¬ 
tiver, de sorte que, par la grâce de Dieu, tous demeureront verds et crois- 
sans, l’espace de quattre ans, ou, sy au bout desd. quattre ans, yl y en 
eust aulcuns desd. plancons, mors ou tariz, s’est offert led. suppliant 
de furnir planchons, nouveaux et verdoyons, en la place des morts. 
Moyennant qu’yl nous pleust luy accorder lettres patentes d’octroy, pour 
aller et envoyer quérir led. nombre, avecq deffense à tous aultres de n’en 
pouvoir faire venir, ou vendre, quant ores ylz fussent creus par deçà, en 
deans dix ans prochainement venans, sur paine de confiscation , et de payer 
vingtz solz tour, d'amende à nostre prouffict , pour chascun planchon , afin 
que, après avoir exposé sy grandes sommes pour l’achapt et pour le trans¬ 
port desd. planchons, yl ne demeure frustré de sa paine et de ses despens. » 
Suit la concession des archiducs, qui disent que c'est à l’effect de mectre en 
praticque et usage l'art de gaigner soie en leurs pays de par deçà (1). 
(1) Archives de l’hôtel de ville de Lille, 
